КъБР-м и Композиторхэм я тхьэмадэу ХьэIупэ ДжэбрэIил хах
КъБР-м и Композиторхэм я зэгухьэныгъэм и правленэм и зэхуэс щIышылэм и 24-м зэхэтащ. Абы кърихьэлIащ союзым хэтхэу Молэ Владимир, ХьэIупэ ДжэбрэIил, Жырыкъ Заур, Ащхъуэт Беслъэн, Къардэн Юлие, Растеряев Игорь сымэ, н.
Зэхыхьэм зыкърагъэхьэлIащ КъБР-м щэнхабзэмкIэ и министр Къумахуэ Мухьэдинрэ республикэм и филармонием и унафэщI ЗэшэкIуу ТIэхьиррэ.
ЗэIущIэм Iуэхугъуитху къыщаIэтащ. Нэхъыщхьэр зытеухуауэ щытар КъБР-м и Композиторхэм я зэгухьэныгъэм и правленэм и тхьэмадэр хэхынырт. Зэхыхьэм хэтхэм зэдэарэзыуэ ХьэIупэ ДжэбрэIил а къулыкъур хуагъэфэщащ.
ТЕКIУЖЬ Заретэ.
